حاجه غريبه

حاجه غريبه اغنيه مصريه حسين السيد و لحنها منير مراد و غنوها عبد الحليم حافظ و شاديه فى فيلم معبودة الجماهير سنة 1967

   كلمات 
حليم:

حاجه غريبه حاجه غريبه

الدنيا ليها طعم جديد

حاجه غريبه حاجه غريبه

انا حاسس ان دا يوم عيد

شاديه:

و انا حاسه الدنيا هربانه

ويانا ف ليل كله سعاده

ليها فرحه حلوه ف عينيا

و حلاوتها سكرها زياده

انتَا عارف ليه؟

حليم:

قولى انتى ليه

شاديه:

علشان احنا مع بعضينا

و لأول مره لوحدينا

و لاحدش بيبص علينا

غير فرحة قلبنا و عنينا

حليم:

حاجه غريبه حاجه غريبه

الليل دا كله كان امبارح

بيزيدنى حرمان و أسيه

اتغير ليه...اتغير ليه؟

حتا سواده له ضى حنيّن ف عنيّا

شاديه:

و النجمه دى أنا عارفاها

و تمللى بسهر وياها

بس الليله بتلمع اكتر و بتنهده لى و انا سامعاها

اهى بتشاور بتشاور

اهى بتقرب بتقرب

انا دلوقتى ماشيه معاها

حاجه غريبه حاجه غريبه

انتَا كمان انا شايفاك ماشى وياها

حليم:

انتِى عارفه ليه؟

شاديه:

قول لى انتَا ليه

حليم:

علشان احنا مع بعضينا

و لأول مره لوحدينا

و لاحدش بيبص علينا

غير فرحة قلبنا و عنينا

حاجه غريبه

شاديه:

حاجه غريبه حاجه غريبه

السما بتغنى...انت سامعها؟

حليم:

أيوه سامعها...بتغنى مع فرحة حبى

شاديه:

و الموجه اللى هناك دى بترقص

حليم:

أيوه شايفها

شاديه:

دى بترقص علا دقة قلبى

انتَا شايف؟ انتا سامع؟ انتا حااااااااااسس؟

حليم:

احساس غريب قبل النهارده ما جربتوش

شاديه:

و شعور جميل عمرى ف حياتى ما عرفتوش

ايه اللى جرا لنا احنا بنحلم وللا بنحلم؟!

كلمنى قول

حليم:

لو كان دا حلم ياريته يطول

لو كان دا حلم ياريته يطول

علشان نفضل نحلم كدا علاطول

شاديه:

و الدنيا تفضل هربانه

ويانا ف ليل كله سعاده

ليها فرحه حلوه فى عنيّا

و حلاوتها سكرها زياده

شاديه:

انتَا عارف ليه؟

حليم:

أيوه عارف ليه

شاديه و حليم:

علشان احنا مع بعضينا

و لأول مره لوحدينا

و لاحدش بيبص علينا

غير فرحة قلبنا و عنينا

حاجه غريبه

علشان احنا مع بعضينا

و لأول مره لوحدينا

و لاحدش بيبص علينا

غير فرحة قلبنا و عنينا

حاجه غريبه
 شوف كمان 
 ليستة اغانى شاديه
 ليستة اغانى عبد الحليم حافظ

تصنيف:اغانى شاديه
تصنيف:اغانى باللغه المصريه
تصنيف:كلمات اغانى